Ne, dantų papuošalai nekenkia dantims ir emalio nepažeidžia. Juos saugu tiek klijuoti, tiek nešioti, tiek nuimti. Dantų papuošalas gali pakenkti dantims, jeigu pacientas nesilaiko taisyklingos asmeninės burnos higienos namuose, nevalo zonos aplink papuošalą. Aplink papuošalą susikaupusios apnašos gali demineralizuoti emalį, kas sukelia emalio spalvos pakitimus visam gyvenimui. Tad norint, kad dantų papuošalas nepakenktų jūsų dantims, kruopšti ir taisyklinga burnos ertmės priežiūra yra privaloma.